Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 40/1998. (III. 6.) Korm. rendeletben alkotta meg. A jogszabály
Paragraph Index: 864

40/1998. (III. 6.) Korm. rendeletben alkotta meg. A jogszabály nemcsak a sk. felbontásra szóló, hanem a névre szóló, megállapíthatóan magánjellegű levelek felbontását is tiltja. A kormányrendelet nem szabályozza azt a kérdést, hogy melyek a magánjelleg megállapításának kritériumai. Ennek megítélése a helyi sajátosságoktól, tapasztalatoktól is függ. A kormányrendelet IV. fejezete tartalmazza azt is, hogy a „küldemények téves felbontásakor, valamint ha később derül ki, hogy a küldeményben minősített irat van, a borítékot újból le kell ragasztani, rá kell vezetni a felbontó nevét, majd a küldeményt a felvett jegyzőkönyvvel sürgősen eljuttatni a címzetthez, illetve a minősített iratokat az iratkezelőhöz. A felbontó a kézbesítőkönyvben az átvétel és a felbontás tényét köteles rögzíteni az átvétel dátumának megjelölésével.” Tekintettel arra, hogy több szabályzat nem tett eleget a kormányrendelet előírásainak, a biztos javasolta, hogy ha a hivatalba érkező névre szóló, megállapíthatóan magánjellegű levélek esetében kétség merül fel, akkor azt garanciális okokból a címzettel nyittassák fel, ami után kiderülhet, hogy a levél hivatalos vagy magánjellegű, iktatni kell, vagy sem. Az Egészségügyi Minisztériumnak javasolta azt is, hogy körlevélben tájékoztassák a minisz- 1999/79/II. szám térium személyi állományát, hogy amennyiben magánlevelezést folytatnak a minisztérium címén, úgy kérjék meg a feladót az „sk. felbontásra” jelzés feltüntetésére a címzésen. Ha ezt a feladó el is mulasztaná, és a levelet felbontani szándékozó iktatást végző tisztviselő úgy ítéli meg, hogy a levél „névre szóló, megállapíthatóan magánjellegű”, akkor indokolt biztosítani, hogy a címzett maga bontsa fel a levelét. (791/K/1998) Oktatásügy Az adatvédelmi biztos eddigi beszámolóiban nem taglalta külön fejezetben az oktatásügyet érintő, kérdéseket. A korábbi években a kérdéskört érintő beadványok száma nem volt jelentős. 1998-ban azonban több olyan, a témát érintő említésre méltó ügyet vizsgált, melyekből az elmúlt három év alatt vizsgált eseteket is figyelembe véve levonhatók bizonyos tanulságok. Jellemző ügytípus az, hogy az alsó- és középfokú intézményekben tanulók és foglalkoztatottak személyes adatait milyen körben, milyen célra kérheti a fenntartó helyi önkormányzat vagy más intézmény. Azokban az esetekben, amikor egyes normatív támogatások ellenőrzése céljából állami szerv igényelte személyes — olykor különleges — adatok továbbítását közoktatási intézményektől, a kérés általában jogos volt, és mind formájában, mind az alkalmazott technikai megoldás tekintetében megfelelt az adatvédelmi előírásoknak. (25/A/1998) Más a helyzet az intézmények saját tevékenységével összefüggő adatkezelésekkel. A megfelelő szakirányú ismeretek hiánya olykor súlyos visszásságokat eredményez, ha nem a közoktatásról

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes